MTI2010.04.15. 18:21
Életének 83. évében, hosszas betegség után elhunyt Rubin Szilárd író - közölte csütörtökön a Magvető Kiadó. A kiadó szerint az írót tapolcai otthonában érte a halál szerdán.
Rubin Szilárd 1927. szeptember 6-án Budapesten született, 1945-től két évet hallgatott a Pázmány Péter Tudományegyetem bölcsészkarának angol-magyar szakán. Irodalmi pályáját költőként kezdte, az Újhold köréhez tartozott, majd az ötvenes évektől regényeket publikált a Szépirodalmi Kiadónál (Földobott kő, 1952; Partizánok a szigeten, 1953; Szélvert porták, 1956) és később a Magvetőnél (Csirkejáték, 1963; Mulatság a farkasveremben, 1973; Római Egyes, 1985).
A Magvető közölte, idén adták ki újra Rubin Szilárd Római Egyes című regényét, melyet az író még kézbe vehetett, de a mű szeptemberre tervezett német kiadását már nem érhette meg. Rubin Szilárdot a Magvető Kiadó saját halottjának tekinti.
Rubin Szilárdhaláleset